**KUTSU**

**Kolmen turkulaiskirjan julkistamistilaisuuteen Turun tuomiokirkossa**

Toimittajilla on tilaisuus päästä poikkeuksellisesti rauta-aitojen takana oleviin kappeleihin.

**Aika:** perjantaina 7.4. klo 10.00

**Paikka:** Turun tuomiokirkon sakasti,

**Teokset:** Tytti Issakainen – Timo Jakonen – Riikka Kaisti - Erkki Kiiski, *Turun tuomiokirkko – Opas seitsemään vuosisataan***,** Timo Niitemaa, *Itämaan muisti – Turun tuomiokirkon tarinoita Ruotsin vallan ajalta***,** Tytti Issakainen – Maisa Tonteri – Kaisa Häkkinen – Pekka Rahkonen,*A sanoi Agricola*

**Läsnä:** Tekijät Tytti Issakainen, Timo Jakonen, Riikka Kaisti, Erkki Kiiski, Timo Niitemaa ja Kaisa Häkkinen sekä tiedotuspäällikkö Paula Heino Turun ja Kaarinan seurakuntayhtymästä.

**Kahvitarjoilu**

**Ilmoittautuminen 4.4. mennessä:** ilmo@kirjapaja.fi

**Tervetuloa!**

**Turun tuomiokirkko – Opas seitsemään vuosisataan**

Turun tuomiokirkko on Suomen kansallispyhäkkö. Se on ollut maan historian ainutlaatuinen tapahtumapaikka, näkijä, kokija ja tekijä. Kirja johdattaa askel askeleelta kirkon aarteiden äärelle. Kappelit ja holvit, keskiaikaiset seinämaalaukset ja vuosisataiset freskot, muistomerkit ja marmoriveistokset esitellään asiantuntevasti kuvin ja sanoin. (Kirjapaja)

**Itämaan muisti** – **Turun tuomiokirkon tarinoita Ruotsin vallan ajalta**

Turun tuomiokirkko rakennettiin 1200-luvulla läntisen kirkon etuvartioksi, Ruotsin Itämaan uljaaksi katedraaliksi, ja sen ympärillä oleva miljöö kuuluu Suomen tunnetuimpiin kansallismaisemiin. Tiedetoimittaja Timo Niitemaa kirjoittaa elävällä journalistisella tyylillä, samalla historiantutkimuksen tuloksiin nojaten. (Kirjapaja)

**A sanoi Agricola** on kiehtova aikamatka suomen kirjakielen syntyajoille. Agricolan ja hänen poikansa keskustelujen kautta avautuu näkymä siihen, miten Suomessa elettiin viisisataa vuotta sitten ja millaista kieltä täällä puhuttiin. Suomen kirjakielen ”isän”, Mikael Agricolan, lapsuus, koulunkäynti, matkat ja työ avautuvat lapsentajuisesti. (Lasten Keskus)

– – –

*Turussa vietetään Agricola-viikkoa alkaen 3.4.2017. Monipuolinen tapahtumaviikko on osa Reformaation merkkivuotta 2017 ja se huipentuu Mikael Agricolan ja suomen kielen päivään 9.4.2017. Agricola oli Suomen reformaattori ja hän loi pohjan suomen kirjakielelle.*

**Lisätietoja:** Lasten Keskus ja Kirjapaja Oy / Marja-Liisa Saraste (09 6877 4568) [marja-liisa.saraste@kirjapaja.fi](mailto:marja-liisa.saraste@kirjapaja.fi)

**Arvostelukappaleet ja kuvapyynnöt:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

**HUOM!** A sanoi Agricola -teoksen Tytti Issakainen ja Kaisa Häkkinen ovat tavattavissa myös Turun Pienessä kirjapuodissa pe 7.4. klo 17.